**PRAVILA PONAŠANJA U VIRTUALNOJ UČIONICI**

U virtualnu se učionicu prijavljujete sa svojim korisničkim podacima. Sve što objavljujete ima svoj digitalni trag.

Pravila ponašanja u virtualnim učionicama identična su pravilima ponašanja u realnim učionicama. Najkraće rečeno, morate se ponašati primjereno. To znači da morate paziti kako komunicirate jedni s drugima, ali i kako komunicirate s učiteljima.

**Nedozvoljene aktivnosti:**

* dopisivanje u chatu ili u objavama koje nisu vezane za danu temu
* i emotikoni su riječi, koristite ih sa svrhom
* vrijeđanje te neprimjereni rječnik i objave (slanje uvredljivog sadržaja).

Nema vrijeđanja, nema stavljanja neprimjerenih sadržaja jer vrijede ista pravila kao i u školi, za vrijeđanje i neprimjerene sadržaje može se dobiti bilo kakva disciplinska mjera predviđena pravilnikom.

Aktivnosti i zadatke u virtualnim učionicama treba redovito izvršavati.

Svi učenici jednog razreda ne moraju rješavati zadatke u isto vrijeme, nije nužno raditi u realnom vremenu (sinkrono). Naime, može se dogoditi da postoje poteškoće s internetom ili je nemoguće riješiti zadatak u određeno vrijeme.  Dakle, bilo kada u tijeku dana prihvatljivo je da odradite svoje obaveze.

Učitelji će svakodnevno pratiti vaše aktivnosti.

Prisutnost učenika u virtualnim razredima pratit će razrednici, predmetni učitelji, ravnatelj i stručni suradnici putem njihove aktivnosti u virtualnim razredima.